text: Rejsegilde på ny psykiatrisk afdeling i Vejle
  30 oktober 2015 kl. 16.10
   Der var fredag rejsegilde på et 17.000 kvadratmeter stort byggeri, der om godt et års tid vil huse Psykiatrisk Afdeling Vejle.
  
  Den nye Psykiatrisk Afdeling Vejle bliver et sted, hvor nye fysiske rammer vil gå hånd i hånd med moderne psykiatrisk behandling, med nye senge til psykiatriske patienter, dynamisk lys tilpasset den enkelte patient, forskning og forebyggelse af tvang. Og hvor omkring 200 medarbejdere og patienter vil få deres daglige gang. 
  Projektet, som konsortiet Team OPP og Region Syddanmark står bag, er det første offentlig-private psykiatri-sygehusbyggeri i Danmark og et af de største OPP-projekter herhjemme.
  Byggeriet kører efter planen. Omkring halvdelen af bygningerne er nu rejst, og til årsskiftet vil alle bygninger være opført. Derefter går det sidste år så med at udføre indvendige arbejder.
  Psykiatrien i Region Syddanmark kan derfor om godt et års tid flytte ind i de nye bygninger, hvad Stephanie Lose (V) glæder sig over:
  
  